༨༽བཙན་བྱོལ་ནང་ས་རཱ་མཐོ་སློབ་དང་།ཝཱ་ནཱ་མཐོ་སློབ།ནོར་གླིང་མཐོ་སློབ།སྨན་རྩིས་མཐོ་སློབ་ཙམ་རེད།དེ་དག་ནང་འཛུལ་ཞུགས་བྱེད་མཁན་མང་ཤོས་སྨན་རྩིས་ཁང་གི་མཐོ་སློབ་རེད།གང་ལགས་ཞེ་ན་དེར་ཚུད་ནས་སྨན་པ་ཞིག་ཆགས་པ་ཡིན་ན་རང་གི་མི་ཚེ་མདུན་ལམ་འོད་མདངས་ལྡན་པ་ཞིག་རེད།གཞན་རྣམས་ལས་ཐོན་ན་དགེ་རྒན་ཙམ་རེད།དགེ་རྒན་ཞིག་བྱེད་ཐུབ་ན་མི་ཚེ་འཁྱོལ་ཙམ་རེད།སྔར་གྱི་དག་རྒན་དང་དེང་གི་དགེ་རྒན་གཏན་མི་འདྲ།སྔར་གྱི་དགེ་རྒན་ནི་གོང་དུ་བཀུར་ས་རེད།དེང་གི་དགེ་རྒན་ནི་ལས་ཙག་ཙིག་བྱེད་མཁན་དང་སློབ་མ་ལ་སྤྲེལ་ལད་བཤད་མཁན་ཙམ་རེད།རྒྱུ་མཚན་ནི་དགེ་རྒན་ལ་སློབ་མའི་ཕ་མ་སོགས་ཀྱིས་རྙོག་གླེང་རྐྱང་བཤད་པ་ལས་རྒྱབ་རྩར་གཏན་ནས་མི་ལངས་པ།དེའི་རྐྱེན་པས་དགེན་གྱིས་སློབ་མ་ལ་སྣང་མེད་དུ་བྱས་པའམ་རང་སོར་བཞག་པ།